གུར་གྱམ་དགོན་པའི་ལྷ་ཁང་ཆེན་མོའི་སྦུག་སྟོན་པའི་མཛད་པ་དྲུག་བཅུ་གཡས་ཕྱོགས་རྣམ་རྒྱལ་རྒྱུན་དང་ཆོ་ག་བཅུ་གཉིས་བཅས་གཙོ་འཁོར་ཞལ་ཐང་རྒྱས་པ།གཡོན་ཕྱོགས་མ་རྒྱུད།སྤྱི་སྤུངས་སྐོར་གསུམ་མེ་རི་གསང་གྲགས་ཕུར་པ་སྤྱི་འདུལ་རམ་རོལ་འབུམ་གསུམ་བདུད་རྩི་སྟག་ལ་ཟབ་གཅོད་བཅས་ཀྱི་གཙོ་འཁོར།སྒོ་འགྲམ་གཡས་གཡོན་དམ་ཅན་བོན་སྐྱོང་སྲུང་མའི་ཚོགས།སྒོ་ཁྱམས་སུ་རྒྱལ་ཆེན་བཞི་ཕྱི་ནང་ལུགས་གཉིས།དབལ་གྱད་དམག་དཔོན་བཅུ་བཅུ།ཕྱི་ནང་སྣོད་བཅུད་ཀྱི་ཆགས་ཚུལ་གཉིས།སྲིད་པ་འཁོར་ལོ་སྙན་ངག་ཀུན་འཁོར་སྐར་རྩིས་གོ་ལའི་དཔེ་རིས་དབྱངས་འཆར་རྐང་བརྒྱའི་འཁོར་ལོ་ནག་རྩིས་གབ་རྩེ་རྒྱས་པ།གསོ་རིག་རྩ་རྒྱུད་ཐང་ཤིང་སྡེ་དགུ་སྒྲ་རིག་ཡི་གེ་ཁམས་འབྱུང་བ་ཆེ་ཆུང་གཞན་ཡང་ཚེ་རིང་མཆེད་ལྔ།བཀྲ་ཤིས་རྟགས་རྫས།མི་མཐུན་མཐུན་པ།མཐུན་པ་སྤུན་བཞི།སངས་རྒྱས་བྱང་སེམས་ཀྱི་བརྡའ་རྟགས་བཅས་དང་།བོན་སྐྱོང་བརྟན་མ་བཅུ་གཉིས།གཉན་ཆེན་སྡེ་བཞི་ཕྱོགས་འདིའི་ཡུལ་ལྷ་བཅས་ཀྱི་སྐུ་བརྙན་རྣམས་ལྡེབ་རིས་ཟུང་ཁྱུང་གསེར་དགེ་སློང་ཚུལ་ཁྲིམས་བསྟན་འཛིན་དང་རྒན་དཔལ་ཚུལ་སོགས་ལྷ་བྲིས་དཔོན་ལྔ་དྲུག་གིས་བཞེངས།ལྷ་སྐུ་ཆེ་བ་བསྟན་གཙོ་སྟོན་པ་འཆི་མེད་གཙུག་ཕུད།རྣམ་པར་རྒྱལ་བ་ཤེས་རབ་བྱམས་མ།སྨྲ་བའི་སེང་གེ་བྱམས་པ་མགོན་པོ་རྣམས་སྨན་འཇིམ་དུ་གླེ་མའི་ལྷ་བཟོ་བླ་མ་བསོད་ནམས་དང་།ཁྱུང་སྤྲུལ་རིན་པོ་ཆེ་དང་དཔལ་ཚུལ་གཙོས་སློབ་མ་བཅས་ཀྱིས་བཞེངས།ཕྱི་ལོ་༡༩༤༤ལོར་དགོན་སྡེ་གཉིས་ཀྱི་རྟེན་དང་བརྟེན་པ་སོགས་ཆ་ཚང་ལེགས་གྲུབ་བྱུང་།